CELEX: 62013CN0620
Language: bg
Date: 2013-11-27 00:00:00
Title: Дело C-620/13 P: Жалба, подадена на 27 ноември 2013 г. от British Telecommunications plc срещу решението, постановено от Общия съд (осми състав) на 16 септември 2013 г. по дело T-226/09, British Telecommunications plc/Европейска комисия

1.3.2014   
            
            
               BG
            
            
               Официален вестник на Европейския съюз
            
            
               C 61/3
            
         Жалба, подадена на 27 ноември 2013 г. от British Telecommunications plc срещу решението, постановено от Общия съд (осми състав) на 16 септември 2013 г. по дело T-226/09, British Telecommunications plc/Европейска комисия
   (Дело C-620/13 P)
   2014/C 61/05
   Език на производството: английски
   
      Страни
   
   
      Жалбоподател: British Telecommunications plc (представители: J. Holmes, Barrister, H. Legge QC)
   
      Други страни в производството: Европейска комисия, BT Pension Scheme Trustees Ltd
   
      Искания на жалбоподателя
   
   
               —
            
            
               да се отмени обжалваното съдебно решение във връзка с първото и второто оплакване на жалбоподателя в жалбата пред Общия съд;
            
         
               —
            
            
               да се уважат тези оплаквания като основателни;
            
         
               —
            
            
               да се отмени Решение 2009/703/ЕО на Комисията от 11 февруари 2009 година (1); и
            
         
               —
            
            
               да се присъдят в полза на жалбоподателя разноските му в настоящото производство по обжалване и по жалбата пред Общия съд.
            
         
      Основания и основни доводи
   
   Жалбоподателят изтъква три основания в подкрепа на жалбата си.
   С първото основание за обжалване жалбоподателят твърди, че в обжалваното съдебно решение Общият съд излага собствени мотиви, които не се съдържат в решението на Комисията, за незачитане на определени специални задължения при преценката за селективност. По този начин Общият съд недопустимо е заместил със собствените си разсъждения тези на Комисията при преценката дали е било налице някакво селективно предимство на жалбоподателя.
   С второто си основание за обжалване жалбоподателят изтъква, че при всички случаи мотивите на Общия съд, съдържат грешки при прилагането на правото, тъй като пренебрегват специалните задължения: приложеният от Общия съд правен стандарт е неправилен; мотивите, на които той се позовава във всеки случай са или неотносими от правна гледна точка, или изопачават доказателствата.
   С третото си основание за обжалване жалбоподателят поддържа, че при проверката на мотивите на Комисията за незачитане на специалните задължения Общият съд е допуснал грешка при прилагане на правото, възприемайки тези мотиви като правно относими и достатъчни в подкрепа на решението на Комисията. Проверката на Общият съд е неадекватна. В някои случаи е неясно дали Общият съд приема или не разсъжденията на Комисията и ако е така — на какво основание. В други случаи Общият съд взема предвид фактори, които са правно неотносими и замества със собствените си разсъждения тези на Комисията.
   
      (1)  Решение на Комисията от 11 февруари 2009 година относно държавна помощ C 55/07 (ex NN 63/07, CP 106/06), прилагана от Обединеното кралство Великобритания и Северна Ирландия — държавна гаранция за BT (нотифицирано под номер C(2009) 685) (ОВ L 242, стp. 21).